Ο **Προοδευτικός Μορφωτικός Αθλητικός Σύλλογος «Ο Αγροτικός Αστήρ»** (εν συντομία: **Π.Μ.Α.Σ. Αγροτικός Αστήρ**) είναι αθλητικός σύλλογος της Θεσσαλονίκης που δραστηριοποιείται στο ποδόσφαιρο και ιδρύθηκε το 1932 στον Νέο Κουκλουτζά (Εύοσμο) από Έλληνες πρόσφυγες της Μικράς Ασίας. 

Διαθέτει τμήματα ποδοσφαίρου ανδρών και ποδοσφαίρου γυναικών. Το ανδρικό τμήμα ποδοσφαίρου έχει πολυετή παρουσία στην Β΄ Εθνική και αγωνιζόταν ως ΠΑΕ με την επωνυμία «ΠΑΕ Αγροτικός Αστέρας 1932» στις εθνικές επαγγελματικές κατηγορίες. Το γυναικείο τμήμα ποδοσφαίρου μετέχει στην Α΄ Εθνική. Έδρα των τμημάτων του αποτελεί το ιδιόκτητο γήπεδο του συλλόγου Γήπεδο «Δημήτριος Κοντικάκης».

Τμήμα ποδοσφαίρου ανδρών
------------------------

### Ιστορία

Το πρακτικό ίδρυσης και η αίτηση για την αναγνώριση του συλλόγου κατατέθηκαν στο Πρωτοδικείο στις 10 Ιανουαρίου 1930. Αξίζει να σημειωθεί ότι ο «**Αγροτικός Αστήρ**» οφείλει την ονομασία του στην αγροτική προέλευση και ενασχόληση των κατοίκων, την αγροτιά δηλαδή της περιοχής, η οποία μάλιστα συμβολίζεται στο έμβλημά του με το αστέρι που αναδύεται μέσα από τα στάχυα, καθώς και με το πράσινο και άσπρο χρώμα της φανέλας του.

Στις δύο πρώτες δεκαετίες της ύπαρξής της η ομάδα συμμετείχε σε ανεπίσημους αγώνες, που διοργανώνονταν με άλλες ομάδες των όμορων συνοικισμών και εν γένει του Νομού Θεσσαλονίκης. Ίσως σ' αυτό να οφείλεται και η παντελής απουσία οποιασδήποτε αναφοράς στο σύλλογο στον Τύπο της Θεσσαλονίκης τις δεκαετίες του 1930 και 1940. Οι δραστηριότητες της ομάδας διακόπηκαν, όπως ήταν αναμενόμενο, κατά τη διάρκεια της Γερμανικής Κατοχής, περίοδος κατά την οποία το ιδιόκτητο από το 1931 γήπεδό του στη νότια πλευρά του οικισμού χρησιμοποιήθηκε ως πολυβολείο και υπόγειες αποθήκες αντιαεροπορικών βλημάτων των δυνάμεων Κατοχής. Από τη δεκαετία του 1950 ο σύλλογος επαναδραστηριοποιήθηκε, ενώ το 1954 θεωρήθηκε επιβεβλημένη και πραγματοποιήθηκε τροποποίηση του καταστατικού του συλλόγου. Συμμετείχε για πολλά χρόνια στα τοπικά πρωταθλήματα, κερδίζοντας μάλιστα το πρωτάθλημα δοκίμου κατηγορίας την περίοδο 1956-57 και αποτελώντας έτσι πόλο έλξης για πολλούς νέους του Ευόσμου.

Οι σημαντικότερες επιτυχίες του Αγροτικού Αστέρα ήρθαν πολλά χρόνια αργότερα, όταν το 1978 ανέβηκε στη Β΄ Εθνική, από το τοπικό πρωτάθλημα, κερδίζοντας στον Εύοσμο την Αναγέννηση Γιαννιτσών με 1-0, με κεφαλιά «ψαράκι» του Παντελίδη (του θρυλικού Μπόμπου). Η μεγάλη ομάδα του Αστέρα των αρχών της δεκαετίας του 1980, περίοδος κατά την οποία συμμετείχε στο πρωτάθλημα της Β΄ Εθνικής Κατηγορίας, τερματίζοντας στις πρώτες θέσεις της βαθμολογίας και διεκδικώντας με αξιώσεις την άνοδό του στην Α΄ Εθνική, έκανε πολλούς φιλάθλους απ' όλα τα μέρη της Θεσσαλονίκης και όχι μόνο, να παρακολουθούν τα παιχνίδια στον Εύοσμο, αλλά και εκτός έδρας. Οι Κουστερίδης, Γιάννης και Γιώργος Γούσιος, Νίκος Βακουφάρης, Θεόδωρος Γυφτάκης, Φαρμάκης, Κολώνης, Τσαντεκίδης, Ζαρογιάννης ήταν μερικά από τα μεγάλα ονόματα της εποχής.

Τη δεκαετία του 1990 ο Αγροτικός Αστέρας συμμετείχε στη Γ΄ Εθνική επί εφτά χρόνια, ενώ το 2001 επανήλθε στην κατηγορία, ύστερα από ένα σύντομο πέρασμα από την Δ΄ Εθνική. Το 2006 ανέβηκε στη Β΄ Εθνική, στην οποία παρέμεινε επί έξι χρόνια, πραγματοποιώντας πολύ καλές εμφανίσεις και τερματίζοντας στις υψηλές θέσεις της βαθμολογίας. Μέγιστη διάκριση για την ομάδα τη δεκαετία αυτή ήταν η πορεία που πραγματοποίησε στο θεσμό του Κυπέλλου Ελλάδας την περίοδο 2005-06, αποκλείοντας διαδοχικά τους Βύζαντα Μεγάρων, Καστοριά, ΠΑΟΚ, Εργοτέλη και Εθνικό Αστέρα Καισαριανής, πριν αποκλειστεί στα ημιτελικά από την ΑΕΚ, την οποία όμως κέρδισε στον επαναληπτικό αγώνα με 1-0.

Στις 19 Απριλίου 2023, ο σύλλογος του Ευόσμου γνωρίζει μια από τις πιο μαύρες σελίδες στην σύγχρονη ιστορία του, καθώς έπειτα από τέσσερις δεκαετίες υποβιβάζεται στα τοπικά πρωταθλήματα και συγκεκριμένα στην Α1' ΕΠΣ Μακεδονίας.

### Αγωνιστική πορεία

#### Η αγωνιστική πορεία διαχρονικά

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία |
| --- | --- |
| **1956-57** | Δόκιμη κατηγορία ΕΠΣΜ |
| **1957-58** | Γ΄ ΕΠΣΜ |
| **1958-59** |
| **1959-60** | Β1 ΕΠΣΜ |
| **1960-61** |
| **1961-62** |
| **1962-63** |
| **1963-64** | Β΄ ΕΠΣΜ |
| **1964-65** |
| **1965-66** | Α΄ ΕΠΣΜ |
| **1966-67** |
| **1967-68** |
| **1968-69** |
| **1969-70** |
| **1970-71** |
| **1971-72** |
| **1972-73** |
| **1973-74** |
| **1974-75** |
| **1975-76** |
| **1976-77** |
| **1977-78** | Εθνική Ερασιτεχνική(3ο επίπεδο) |
| **1978-79** | Β΄ Εθνική |
| **1979-80** |
| **1980-81** |
| **1981-82** |
| **1982-83** |
| **1983-84** |
| **1984-85** |
| **1985-86** |
| **1986-87** | Γ΄ Εθνική |
| **1987-88** |
| **1988-89** | Δ΄ Εθνική |
| **1989-90** | Γ΄ Εθνική |
| **1990-91** | Δ΄ Εθνική |
| **1991-92** |
| **1992-93** |
| **1993-94** |
| **1994-95** | Γ΄ Εθνική |
| **1995-96** |
| **1996-97** |
| **1997-98** |
| **1998-99** | Δ΄ Εθνική |
| **1999-00** |
| **2000-01** |
| **2001-02** |
| **2002-03** | Γ΄ Εθνική |
| **2003-04** |
| **2004-05** |
| **2005-06** |
| **2006-07** | Β΄ Εθνική |
| **2007-08** |
| **2008-09** |
| **2009-10** |
| **2010-11** | Φούτμπολ Λιγκ(2ο επίπεδο) |
| **2011-12** |
| **2012-13** | Δ΄ Εθνική |
| **2013-14** | Γ΄ Εθνική Ερασιτεχνική(3ο επίπεδο) |
| **2014-15** | Φούτμπολ Λιγκ |
| **2015-16** |
| **2016-17** |
| **2017-18** | Γ΄ Εθνική Ερασιτεχνική |
| **2018-19** |
| **2019-20** | Γ΄ Εθνική Ερασιτεχνική(4ο επίπεδο) |
| **2020-21** |
| **2021-22** | Γ΄ Εθνική Ερασιτεχνική(3ο επίπεδο) |
| **2022-23** |
| **2023-24** | Α1 ΕΠΣΜ |

 |

#### Σύνολα συμμετοχών στα εθνικά πρωταθλήματα

| Κατηγορία | Συμμετοχές |
| --- | --- |
| **Β΄ Εθνική / Φούτμπολ Λιγκ** | **17 (12 / 5)** |
| **Εθνική Ερασιτεχνική / Γ΄ Εθνική / Γ΄ Εθνική Ερασιτεχνική** | **17 (1 / 11 / 5)** |
| **Δ΄ Εθνική / Γ΄ Εθνική Ερασιτεχνική** | **12 (10 / 2)** |

### Τίτλοι

* 1 Πρωτάθλημα Εθνικής Ερασιτεχνικής:
	+ 1977-78 (4ος όμιλος)

* 1 Πρωτάθλημα Γ΄ Εθνικής:
	+ 2005-06 (Βόρειος όμιλος)

* 2 Πρωταθλήματα Γ΄ Εθνικής Ερασιτεχνικής:
	+ 2013-14 (1ος όμιλος), 2021-22 (1ος όμιλος)

* 2 Πρωταθλήματα Δ΄ Εθνικής:
	+ 1993-94 (10ος όμιλος), 2001-02 (4ος όμιλος)

* 2 Πρωταθλήματα Α΄ Ε.Π.Σ. Μακεδονίας:
	+ 1966-67, 1976-77

* 1 Κύπελλο Ε.Π.Σ. Μακεδονίας:
	+ 1993-94

### Διακρίσεις

Ιδιαίτερα αξιόλογη ήταν η πορεία της ομάδας στο Κύπελλο Ελλάδος της περιόδου 2005-06, ενώ αγωνιζόταν στο πρωτάθλημα της Γ΄ Εθνικής κατηγορίας.  

\* Α΄ γύρος: Αγροτικός Αστέρας - Βύζας Μεγάρων 6-2  

\* Β΄ γύρος: Αγροτικός Αστέρας - Καστοριά 3-1  

\* Γ΄ γύρος: Αγροτικός Αστέρας - ΠΑΟΚ 1-1 (5-4 πεν.)  

\* Δ΄ γύρος: Αγροτικός Αστέρας - Εργοτέλης 2-0  

\* Προημιτελικά: Εθνικός Αστέρας - Αγροτικός Αστέρας 1-1 και 0-4  

\* Ημιτελικά: ΑΕΚ - Αγροτικός Αστέρας 3-0 και 0-1

* Δευτεραθλητής βορείου ομίλου Β΄ Εθνικής 1982-83

* Ημιφιναλίστ στο Κύπελλο Γ΄ Εθνικής 2013-14

Τμήμα ποδοσφαίρου γυναικών
--------------------------

Κύριο λήμμα: Αγροτικός Αστέρας Ευόσμου (ποδόσφαιρο γυναικών)
Η γυναικεία ομάδα ποδοσφαίρου του συλλόγου ιδρύθηκε το 2016. Από τη σεζόν 2019-20 συμμετέχει στην Α' Εθνική κατηγορία και πρωταγωνιστεί, κατακτώντας υψηλές θέσεις στην βαθμολογία.

Έχει κατακτήσει 1 πρωτάθλημα Γ' Εθνικής (2016-17) και 1 πρωτάθλημα Β' Εθνικής (2018-19).

Παραπομπές
----------

1. ↑  sport24.gr
2. ↑  «footballleague.gr». Αρχειοθετήθηκε από το πρωτότυπο στις 13 Φεβρουαρίου 2015. Ανακτήθηκε στις 7 Φεβρουαρίου 2015.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Ιανουαρίου 2023. Ανακτήθηκε στις 7 Ιανουαρίου 2023.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα Αρχειοθετήθηκε 2023-01-07 στο Wayback Machine.
* Αγροτικός Αστέρας Ευόσμου Π.Μ.Α.Σ. επίσημος λογαριασμός στο Facebook.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Εθνικής Κατηγορίας Ποδοσφαίρου Γυναικών 2021-2022 |
| --- |
|  |
| 1ος Όμιλος | 
* Αγροτικός Αστέρας Ευόσμου
* Α.Ε. Λάρισας
* Άρης Θεσσαλονίκης
* Γιάννενα
* Δόξα Δράμας 2016
* Ελπίδες Καρδίτσας
* Καστοριά
* Π.Α.Ο.Κ.
* Τρίκαλα 2011
 |  |
|  |
| 2ος Όμιλος | 
* Αβάντες Χαλκίδα
* Αγία Παρασκευή
* Α.Ε.Κ. Μεσολογγίου
* Γλυφάδα-Οδυσσέας
* Εργοτέλης Ηρακλείου
* Νέος Αστέρας Ρεθύμνου
* Ολυμπιάδα Υμηττού
* Ο.Φ.Η.
* Φείδων Άργους
 |

 |